|  |  |
| --- | --- |
| Zerbitzuak | Tiburtzio Anitua kaleko 25. zenbakiko auzokide batek kexa hau adierazi du: ekainaren 21ean idatzi bat igorri zuen Udaletxera errepidea lotzen duen pasabidea birgaitzeko eta ez du horren gaineko erantzunik jaso.  |
| Zerbitzuak | Tiburtzio Anitua kaleko 25. zenbakiko auzokide batek galdetu du zonan dagoen etxolaren titulartasunaren inguruan. Lehen auzora jaisteko pasalekua zela adierazi du eta, orain, itxita dagoela |
| Zerbitzuak | Batek eskatu du auzoan egiten den inausketaren jarraipena areagotzeko. 2, 4 eta 8 zenbakien inguru guztia inaustea eskatu du eta salatu du erretenak buxatuta daudela urteetan ez baita inausketa-lanik egin. |
| Zerbitzuak | Berdintasunaren Pasealekuan zakarrontziak jartzeko aukeratu den lekuaz kexatu da. |
| Zerbitzuak | Errotondako gunean dauden arrosak inausteko eskatu du. |
| Obrak | Bustinduitarren kaleko hainbat auzokide kexatu dira 8 zenbakitik 20ra bitarteko pegoretarako igoeran espaloia oso mailakatua dela eta horrek oinezkoen irisgarritasuna zailtzen duela. Adierazi dute pertsona asko errepidera atera behar izaten direla tarte hori saihesteko. |
| Udaltzaingoa  | Bustinduitarren kaleko lonja ezin da erabili. 14. zenbakiaren parean buruarekin jotzen dela salatu du batek. |
| Zerbitzuak | Batek salatu du Bustinduitarren kaleko lonjaren atzeko patioan dagoen horman zehar zikinkeria handia joaten dela euria egiten duenean eta estolda-zuloak buxatzen direla. |
| Obrak | Karlos Elgezuako auzokide batek eremu hartan eraikitzekoa zen igogailuaren gaineko informazioa eskatu du. |
| Obrak | Batek adierazi du Karlos Elgezuako beheko partean, elkartearen parean, altura gehiegi duen espaloi bat egin dela eta oinezkoak espaloitik atera behar izaten direla. Jaisteko eskatu du. |
| Zerbitzuak | Auzoa txakur-kakaz beteta dagoela salatu du. |
| Zerbitzuak | Batek galdetu du ea zakarrontziak jar daitezkeen Amaña ikastetxearen inguruan. |
| Zerbitzuak | Wenceslao Orbean dagoen iturriari buruzko informazioa eskatu du: duela urtebetetik hona ez da urik ateratzen. |
| Obrak | Batek eskatu du hesi bat jartzeko haurrentzako parke berriaren inguruan, gunea autoetatik babesteko; izan ere, aldapa amaieran dagoenez, arriskutsua izan daiteke, batez ere eguraldi txarra egiten duenean. |
| Zerbitzuak | Batek kexa hau adierazi du: Berdintasunaren Pasealekuan jarri diren landare igokariek oso usain fuertea dute. |
| Zerbitzuak | Ziriako Agirreko auzokide batek eskatu du eskubanda bat jartzeko 7 eta 9 zenbakien parean, batez ere, jende nagusiarentzat. |
| Zerbitzuak | Ziriako Agirre 10eko auzokide bat kexatu da belarra loreak baino altuago dagoelako eta eskatu du mozteko baina kontuz loreak ere ez mozteko.  |
| Zerbitzuak | Garbitasun-falta salatu du Amañako dorreetako igogailuan. Amaraunak eta kristalak daudela esan du. |
| Udaltzaingoa | Tiburtzio Anituako auzokide batek adierazi du 22 eta 23 zenbakien parean ez dagoela lekurik autoak behar bezala biratzeko. |
| Zerbitzuak | Batek informazioa eskatu du Amañako 2, 4 eta 6 zenbakien aurreko bidea oinezkoentzat egitearen edo ez egitearen inguruan hartu behar den erabakiari buruz. |
| Udaltzaingoa | Tiburtzio Anitua kaleko 2 eta 3 zenbakien parean autoak espaloi gainean aparkatzen dira eta auzokideak errepidetik ibili behar dira. |
| Zerbitzuak | Auzokide batek adierazi du Amañako kioskoaren aurrean 3 zuhaitz daudela ez daukatenak txorkorik. |
| Obrak | Jakinarazi du Tiburtzio Anituako 4. zenbakiaren aurrean, Amañako 3 eta 4an eta Legarre 19an ur-putzu handiak sortzen direla eta baldosa apurtuak daudela, egindako obra berriaren ondorioz. |
| Zerbitzuak | Tiburtzio Anitua 2 zenbakiaren aurrean dauden edukiontzi horietakoren bat kentzeko eskatu du |
| Obrak | Auzokide batek eskatu du Karlos Elgezuan egon zen ezponda-jausia garbitzeko. |
| Alkatetza | Batek galdetu du ea aurreikusita dagoen anbulatorio aurreko haur-parkea estaltzea. |
| Zerbitzuak | Auzokide batek adierazi du Karlos Elgezua kaleko 1 eta 2 zenbakien aurrean dauden mimosen adarrak edozein unetan jausi daitezkeela. |
| Alkatetza | Batek eskatu du ez eramatea Matsariara autobus-geltokia. |
| Zerbitzuak | Batek sakatu du Wenceslao Orbea kaleko 6 eta 8 zenbakien parean dagoen pinuak zomorroak botatzen dituela eta espaloia eta autoak zikindu. Mozteko eskatu du. |
| Udaltzaingoa  | Wenceslao Orbeako igogailuaren azken tartean liztor-habia bat dagoela ohartarazi du. |
| Udaltzaingoa  | Bustinduitarren kaleko 20 zenbakiko auzokide bat kexatu da konkorgunea edo badena zebra-bidearen beste aldean jarri delako eta ez dielako aldapan behera datozen ibilgailuei abiadura motelarazten zebra-bidera iritsi baino lehen. Beste aldean beste konkorgune bat jartzeko eskatu du. |
| Zerbitzuak | Tiburtzio Anituako frontoian txakurrak debekatuta dioen kartela jartzeko eskatu du. |
| Zerbitzuak | Zona horretan erabilitako olioa jasotzeko edukiontzia jartzeko eskatu du. Bakarra dagoela dio eta berau dorreetan. |
| Obrak | Auzokide batek galdetu du ea noiz berdindu behar den pasealekua Amañako alde zaharrean. |
| Urbanismo | Bustinduitarren kaleko auzokide bat kexatu da ALFA enpresak gauez ateratzen duen zaratarengatik. |